ہاجرہ مسرور

ہاجرہ مسرور (ولادت: 17 جنوری 1930ء - وفات: 15 ستمبر 2012 ء) ایک پاکستانی حقوق نسواں کی علمبردار مصنف تھیں۔ انہیں کئی اعزازات سے نوازا گیا جس میں تمغا حسن کارکردگی 1995ء بطور بہترین مصنف اور عالمی فروغ اردو ادب ایوارڈ بھی شامل ہیں۔

ذاتی زندگی 
ہاجرہ 17 جنوری 1930ء کو بھارت کے لکھنؤ میں ڈاکٹر تہور احمد خان کے ہاں پیدا ہوئیں۔ ان کے والد ڈاکٹر سید طہور علی خان برطانوی فوج کے میڈیکل ڈاکٹر تھے۔ اور اچانک دل کا دورہ پڑنے کی وجہ سے انتقال کر گئے۔ اس کی پانچ بہنیں تھیں جن میں ایک اور معروف مصنفہ خدیجہ مستور تھیں اور ایک چھوٹے بھائی خالد احمد، جو ایک شاعر ، ڈراما نگار اور ایک کالم نگار تھے۔ ان کے خاندان کی ذمہ داری بنیادی طور پر ان کی والدہ نے اٹھایا تھا۔ ہاجرہ مسرور نے لکھنے کا آغاز بچپن ہی سے کیا تھا۔

1947ء میں پاکستان کی آزادی کے بعد، وہ اور ان کی بہنیں ہجرت کرکے پاکستان چلی گئیں۔ ان کا خاندان لاہور میں رہتا تھا۔اردو کے ایک مصنف نے اپنی کتاب میں لکھا ہے کہ کوئی نہیں جانتا تھا کہ ہاجرہ اردو کے مشہور شاعر ساحر لدھیانوی کے ساتھ منسلک ہے لیکن ایک بار ادبی مجلس میں لدھیانوی نے ایک لفظ غلط اعلان کیا تو ہاجرہ نے ان پر تنقید کی،جس کی وجہ سے ساحر ناراض ہو گئے اور رشتہ ختم ہو گیا۔ بعد میں، ہاجرہ مسرور نے احمد علی خان سے شادی کی، جو 28 سال تک ڈیلی ڈان کے ایڈیٹر تھے۔ 2007 میں احمد علی خان کی وفات سے قبل ان کی شادی 57 سال ہو گئی تھی۔ ان کی دو بیٹیاں تھیں۔ ہاجرہ مسرور اردو ادب کی تاریخ کی ایک مشہور مصنفہ خدیجہ مستور کی چھوٹی بہن تھیں۔

اعزازات 
 1995ء میں صدر پاکستان کی جانب سے تمغا حسن کارکردگی 
 نگار ایوارڈ
 عالمی فروغ اردو ادب ایوارڈ

تصانیف 
 چاند کی دوسری طرف
 تیسری منزل
 اند ھیرے اُجالے
 چوری چُھپے
 ہائے اللہ
 چرکے
 وہ لوگ

وفات 
ہاجرہ مسرور 15 ستمبر 2012ء کو پاکستان کے شہر کراچی میں انتقال کر گئیں۔

مزید دیکھیے 

 خدیجہ مستور

حوالہ جات 

1930ء کی پیدائشیں
2012ء کی وفیات
بیسویں صدی کی پاکستانی مصنفات
بیسویں صدی کے پاکستانی مصنفین
پاکستانی افسانہ نگار
پاکستانی افسانہ نگار خواتین
پاکستانی جریدہ مدیران
پاکستانی نسائیت پسند مصنفین
تمغائے حسن کارکردگی وصول کنندگان
لاہور کے مصنفین
لاہوری شخصیات
لکھنوی شخصیات
لکھنؤ کے مصنفین
مہاجر شخصیات
نگار اعزاز جیتنے والی شخصیات